text: Møg-weekend for trekantområdet
  13 oktober 2013 kl. 06.51
  Både Kolding Guardians U19 og Triangle Razorbacks fra Vejle tabte i weekenden i amerikansk fodbold.
  Kolding Guardians U19 (i Junior Bowl for første gang i klubbens historie) tabte 31-20 til de regerende mestre Copenhagen Towers U19 - efter have været sølle tre point fra at hente Towers med godt fem min. tilbage af kampen.
  I Mermaid Bowl mellem de regerende danske mestre Triangle Razorbacks fra Vejle og Copenhagen Towers (i finalen for første gang i 17 år) stod det helt lige 14-14 ved pausen. 
  Kampen var helt tæt - og frem til kort før tid stod det 21-21. 
  Men med et touchdown + ekstrapoint med ca. 35 sek. tilbage af kampen blev Copenhagen Towers også danske mestre for seniorer med en sejr på 28-21.
  